SEIMO AUDITO KOMITETO VYKDOMOS 2010 METŲ VALSTYBĖS BIUDŽETO LĖŠŲ PANAUDOJIMO PARLAMENTINĖS KONTROLĖS 
2010 METŲ I KETVIRČIO DUOMENŲ 

APIBENDRINIMAS 

2010 m. birželio 2 d. 
1. BENDRA INFORMACIJA

1. Vadovaujantis Seimo Audito komiteto 2009 m. lapkričio 25 d. sprendimu Nr. 141-S-30 „Dėl 2010 metų valstybės biudžeto vykdymo nuolatinės parlamentinės kontrolės“, visi asignavimų valdytojai Seimo Audito komitetui turėjo pateikti informaciją apie numatomą 2010 metų valstybės biudžeto asignavimų panaudojimą ir kas ketvirtį informuoti apie faktines išlaidas reprezentacijai, transportui, kvalifikacijos kėlimui, apmokėjimui samdomiems ekspertams, konsultantams ir pan., komandiruotėms, darbo užmokesčiui (atskirai nurodant vadovų, politinio (asmeninio) pasitikėjimo valstybės tarnautojų, politikų darbo užmokestį). Taip pat asignavimų valdytojai turėjo pateikti duomenis apie patvirtintą etatų skaičių ir užimtus etatus.
2. Tenka apgailestauti, tačiau asignavimų valdytojai vangiai vykdė Audito komiteto sprendimą ir vėlavo pateikti prašomą informaciją. Objektyvia priežastimi galima laikyti tai, kad nuo metų pradžios pradėjus taikyti naujus apskaitos standartus, daugumai įstaigų reikėjo papildomo laiko tam, kad galėtų pateikti tikslius duomenis apie išlaidas. Reikia pažymėti, kad iki šiol informacijos nepateikė Užsienio reikalų ministerija. Lietuvos tūkstantmečio minėjimo direkcija prie Lietuvos Respublikos Prezidento kanceliarijos Prezidento dekretu likviduota 2010 m. kovo 31 d. Valstybės saugumo departamento pateikta informacija pažymėta grifu „Riboto naudojimo“.
3. Pastebėtina, kad net ir po daugkartinių konsultacijų telefonu institucijų pateikti duomenys yra ypatingai netikslūs (pasitaiko net aritmetinių klaidų), daugeliu atvejų pateikta ne visa prašyta informacija (ypač tai pasakytina apie asignavimų darbo užmokesčiui naudojimą – institucijos dažnai nenurodo, iš kokių šaltinių (nacionalinių lėšų, Europos Sąjungos paramos lėšų ar kitų šaltinių) yra mokamas darbo užmokestis, nepateikia darbuotojų, kuriems priskaičiuotas darbo užmokestis, skaičiaus ir pan.). Nemažai painiavos įveda ir skirtingas tų pačių sąvokų naudojimas skirtinguose teisės aktuose, pvz. apmokėjimas už darbą švenčių ir poilsio dienomis Valstybės tarnybos įstatyme reglamentuojamas prie apmokėjimo už viršvalandžius, o 1993 m. liepos 8 d. Vyriausybės nutarime Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ tai laikoma priemoka. 
4. Šiame etape nebuvo analizuotas etatų pokytis, nes dauguma institucijų nepateikė duomenų apie 2010 m. sausio 1 d. turėtų etatų skaičių, todėl nebuvo galima vertinti etatų pokyčio.
5. Toliau pateikiama tik institucijų pateiktų duomenų analizė.

6. Palyginimo tikslais naudojami ministerijų (be pavaldžių institucijų) 2009 metų pabaigoje Audito komitetui pateikti duomenys.
7. 2010 m. sausio 1 d. buvo 205 asignavimų valdytojai.
2. IŠLAIDOS REPREZENTACIJAI
1. Iš viso asignavimų valdytojai, kartu su joms pavaldžiomis įstaigomis, 2010 metais planuoja panaudoti reprezentacijai 10,5 mln. Lt, iš jų 623 tūkst. Lt (6 %) – ES paramos lėšos.
2. Per pirmą 2010 metų ketvirtį reprezentacinėms išlaidoms asignavimų valdytojai panaudojo 1,2 mln. Lt, t.y. 12 % planuotų lėšų. Reprezentacinėms išlaidoms panaudota 3,6 tūkst. Lt ES paramos lėšų. 
3. Daugiau kaip 100 tūkst. Lt (kartu su pavaldžiomis įstaigomis, jei jų turi) yra suplanavusios išleisti 25 institucijos – Prezidento kanceliarija, Seimo kanceliarija, Ministro Pirmininko tarnyba, visos duomenis pateikusios ministerijos (išskyrus Sveikatos apsaugos ministeriją), Valstybinė maisto ir veterinarijos tarnyba, Valstybinė ligonių kasa, Valstybės sienos apsaugos tarnyba, Policijos departamentas, Ryšių reguliavimo tarnyba,  Vilniaus universitetas, Vilniaus Gedimino technikos universitetas, Kauno technologijos universitetas, Mykolo Romerio universitetas, Vilniaus dailės akademija, Panevėžio apskrities viršininko administracija. Stebina tai, kad nuo liepos 1 d. naikinama Panevėžio apskrities viršininko administracija  yra suplanavusi (kartu su jai pavaldžiomis įstaigomis) reprezentacijai išleisti net 215 tūkst. Lt (administracija, neskaitant pavaldžių įstaigų, yra suplanavusi reprezentacijai skirti 31 tūkst. Lt). Iš ministerijų žymiai išsiskiria Krašto apsaugos ministerija, suplanavusi kartu su pavaldžiomis įstaigomis 2010 metais reprezentacijai skirti 1,3 mln. Lt (ministerija be pavaldžių įstaigų planuoja reprezentacijai skirti 96 tūkst. Lt). Išsiskiria ir Kauno technologijos universiteto planai reprezentacijai išleisti 1,4 mln. Lt., o Vilniaus dailės akademija yra suplanavusi skirti 402 tūkst. Lt. 
4. Atkreiptinas dėmesys, kad 2010 metais 91 institucija reprezentacinių išlaidų iš valstybės biudžeto lėšų 2010 metais iš viso neplanuoja, o 85 institucijos reprezentacijai planuoja išleisti iki 100 tūkst. Lt.

5. Per pirmą ketvirtį daugiausiai asignavimų reprezentacinėms išlaidoms panaudojo Seimo kanceliarija (186,5 tūkst. Lt), Ministro Pirmininko tarnyba (135 tūkst. Lt), Krašto apsaugos ministerija su pavaldžiomis įstaigomis (125,4 tūkst. Lt), Prezidento kanceliarija (123 tūkst. Lt), Mykolo Romerio universitetas (84,5 tūkst. Lt), Aplinkos ministerija kartu su pavaldžiomis įstaigomis (53,6 tūkst. Lt), Ūkio ministerija kartu su pavaldžiomis įstaigomis (40,8 tūkst. Lt), Vilniaus universitetas (29,9 tūkst. Lt), Kultūros ministerija kartu su pavaldžiomis įstaigomis (26,7 tūkst. Lt), Valstybinė maisto ir veterinarijos tarnyba (29,5 tūkst. Lt).
6. Procentine išraiška daugiausiai iš 2010 metams suplanuotų išlaidų reprezentacijai panaudojo Kauno apskrities viršininko administracija (100%, 5,6 tūkst. Lt), Trakų rajono apylinkės teismas (100%, 1,9 tūkst. Lt), Vytauto Didžiojo universitetas (76%, 15,2 tūkst. Lt), Lietuvos nacionalinis operos ir baleto teatras (70%, 5,6 tūkst. Lt), Konkurencijos taryba (67%, 0,2 tūkst. Lt), Lietuvos energetikos institutas (67%, 9,1 tūkst. Lt), Narkotikų kontrolės departamentas (65%, 2,6 tūkst. Lt), Tauragės apskrities viršininko administracija (50%, 1,3 tūkst. Lt), Lietuvos archyvų departamentas (50%, 1,5 tūkst. Lt), Vyriausybinių ryšių centras (50%, 0,5 tūkst. Lt). 

7. Pastebėtina tai, kad 48 asignavimų valdytojai per 1 ketvirtį panaudojo iki 15 % suplanuotų asignavimų reprezentacinėms išlaidoms, o 10 asignavimų valdytojų panaudojo 50 % ir daugiau suplanuotų asignavimų. 

8. Ministerijos be pavaldžių įstaigų (išskyrus URM, kuri nepateikė duomenų), 2010 metams yra suplanavusios iš viso reprezentacijai panaudoti 2 mln. Lt. Palyginimui 2009 metais ministerijos be pavaldžių įstaigų buvo suplanavusios panaudoti 9 mln. Lt (iš jų: URM – 4,8 mln. Lt), o per 2009 metų 3 ketvirčius ministerijos iš viso buvo panaudojusios reprezentacijai 3,3 mln. Lt (iš jų: URM – 2,4 mln. Lt, likusios – 0,9 mln. Lt). Per 2010 m. I ketvirtį ministerijos be pavaldžių įstaigų išleido 214 tūkst. Lt.
9. Taip pat įdomu pastebėti, kad 2009 m. pabaigoje, kai Seime jau buvo svarstomas 2010 metų valstybės biudžeto ir savivaldybių biudžetų finansinių rodiklių patvirtinimo įstatymas, ministerijų pateikti duomenys apie 2010 metų planuojamas išlaidas reprezentacijai gerokai skiriasi nuo 2010 metais deklaruojamo plano. Pavyzdžiui Energetikos ministerija 2009 m. teigė, kad 2010 m. reprezentacijai planuoja išleisti 65 tūkst. Lt, o 2010 m. pateiktuose duomenyse planas yra jau 120 tūkst. Lt. Atitinkamai Finansų ministerija nurodė išleisianti 91 tūkst. Lt (iš kurių 30 tūkst. Lt ES parama), o 2010 m. pateikė 403 tūkst. Lt planą (iš kurių 300 tūkst. Lt ES parama), Kultūros ministerija – atitinkamai 12 tūkst. Lt ir 65 tūkst. Lt, Socialinės apsaugos ir darbo ministerija – 33 tūkst. Lt ir 294 tūkst. Lt (iš kurių 230 tūkst. Lt ES paramos lėšos), Švietimo ir mokslo ministerija – atitinkamai 50 tūkst. Lt ir 140 tūkst. Lt, Teisingumo ministerija – 52 tūkst. Lt ir 93 tūkst. Lt, Ūkio ministerija – 253 tūkst. Lt ir 390 tūkst. Lt. Iš kitų išsiskiria Žemės ūkio ministerija, 2009 m. deklaravusi, kad 2010 metais reprezentacijai išleis 345 tūkst. Lt (iš kurių 277 tūkst. Lt ES paramos lėšos), o 2010 metais rodanti 120 tūkst. Lt planą (iš jų 20 tūkst. Lt ES paramos lėšos). 
10. 9 institucijos 2010 metais reprezentacinėms išlaidoms padengti planuoja skirti ES paramos lėšų: Finansų ministerija 296,3 tūkst. Lt, Socialinės apsaugos ir darbo ministerija 230,5 tūkst. Lt,  Vidaus reikalų ministerija 40 tūkst. Lt, Žemės ūkio ministerija 20 tūkst. Lt, Transporto investicijų direkcija 13 tūkst. Lt, Valstybės kontrolė 12 tūkst. Lt, Vilniaus pedagoginis universitetas 6,5 tūkst. Lt, Aplinkos ministerijos Aplinkos projektų valdymo agentūra 4 tūkst. Lt, Aplinkos ministerija 0,8 tūkst. Lt. Finansų ministerija, Socialinės apsaugos ir darbo ministerija, Vidaus reikalų ministerija, Aplinkos ministerijos Aplinkos projektų valdymo agentūra ir Transporto investicijų direkcija didesnę dalį reprezentacinių išlaidų 2010 metais planuoja apmokėti ES paramos lėšomis. Abejotina, ar tai yra tinkamiausias ir efektyviausias ES paramos lėšų panaudojimas.
3. IŠLAIDOS TRANSPORTUI
1. 2010 metais asignavimų valdytojai transporto išlaidoms planuoja skirti iš viso 91 mln. Lt, iš kurių 2,7 mln. Lt (3 %) sudaro ES paramos lėšos. 
2. Daugiausiai išlaidų transportui 2010 metams planuoja (kartu su pavaldžiomis institucijomis, jeigu jų turi) Krašto apsaugos ministerija (22,5 mln. Lt),  Valstybės sienos apsaugos tarnyba (5,5 mln. Lt), Priešgaisrinės apsaugos ir gelbėjimo departamentas (4,8 mln. Lt), Aplinkos ministerija (4 mln. Lt), Vidaus reikalų ministerija (2,6 mln. Lt), Policijos departamentas (2,6 mln. Lt), Žemės ūkio ministerija (1,8 mln. Lt), Nacionalinė mokėjimo agentūra (1,8 mln. Lt), Kalėjimų departamentas (1,3 mln. Lt),  Kultūros ministerija (1,2 mln. Lt). 
3. 13 asignavimų valdytojų 2010 metais iš viso neplanuoja naudoti valstybės biudžeto asignavimų transporto išlaidoms, o iki 100 tūkst. Lt transportui planuoja išleisti 130 asignavimų valdytojų.
4. Lyginant institucijų be pavaldžių įstaigų planus transporto išlaidoms, daugiausiai 2010 m. planuoja išleisti Nacionalinė mokėjimo agentūra (1820 tūkst. Lt), Valstybinė mokesčių inspekcija (1093,9 tūkst. Lt), Seimo kanceliarija (902,9 tūkst. Lt), Generalinė prokuratūra (754 tūkst. Lt), Vilniaus Gedimino technikos universitetas (592,2 tūkst. Lt), Vadovybės apsaugos departamentas (580 tūkst. Lt), Žemės ūkio ministerija (398,4 tūkst. Lt), Vilniaus universitetas (389,3 tūkst. Lt), Ryšių reguliavimo tarnyba (370 tūkst. Lt), Lietuvos automobilių kelių direkcija (358 tūkst. Lt).
5. ES paramos lėšas transporto išlaidoms apmokėti 2010 metais planuoja naudoti Nacionalinė mokėjimo agentūra (900 tūkst. Lt iš 1820 tūkst. Lt), Aplinkos ministerijos Aplinkos projektų valdymo agentūra (160 tūkst. Lt iš 175 tūkst. Lt), Žemės ūkio ministerija (139,4 tūkst. Lt iš 398 tūkst. Lt), Transporto investicijų direkcija (60 tūkst. Lt iš 66,5 tūkst. Lt), Valstybės kontrolė (40 tūkst. Lt iš 204 tūkst.), Alytaus apskrities viršininko administracija (23 tūkst. Lt iš 45 tūkst. Lt), Valstybinė saugomų teritorijų tarnyba (21 tūkst. Lt iš 65 tūkst. Lt), Švietimo ir mokslo ministerija (12 tūkst. Lt iš 192 tūkst. Lt), Finansų ministerija (9,2 tūkst. Lt iš 122,5 tūkst. Lt),  Vilniaus pedagoginis universitetas (0,3 tūkst. Lt iš 163 tūkst. Lt).
6. Per 2010 metų 1 ketvirtį daugiausiai išlaidų transportui turėjo (kartu su pavaldžiomis įstaigomis) Policijos departamentas (5944,2 tūkst. Lt), Krašto apsaugos ministerija (2208 tūkst. Lt), Valstybės sienos apsaugos tarnyba (1295,1 tūkst. Lt), Priešgaisrinės apsaugos ir gelbėjimo departamentas (996,8 tūkst. Lt), Vidaus reikalų ministerija (540,5 tūkst. Lt), Aplinkos ministerija (508,2 tūkst. Lt), Kalėjimų departamentas (275,4 tūkst. Lt), Nacionalinė mokėjimo agentūra (258,9 tūkst. Lt), Žemės ūkio ministerija (245,7 tūkst. Lt), Muitinės departamentas (203,3 tūkst. Lt). 
7. Procentine išraiška daugiausiai nuo 2010 metams suplanuotų lėšų transporto išlaidoms išleido Konkurencijos taryba (0,6 tūkst. Lt, 100%), Lietuvos energetikos institutas (30,9 tūkst. Lt, 97%), Panevėžio apskrities viršininko administracija (91 tūkst. Lt, 87%), Alytaus apskrities viršininko administracija (38 tūkst. Lt, 84%), Vilniaus rajono apylinkės teismas (1,2 tūkst. Lt, 71%), Lietuvos medicinos biblioteka (2,5 tūkst. Lt, 63%), Valstybinė kultūros paveldo komisija (0,8 tūkst. Lt, 53%), Valstybinė duomenų apsaugos inspekcija (1,8 tūkst. Lt, 51%), Širvintų rajono apylinkės teismas (0,5 tūkst. Lt, 50%), Šiaulių apskrities viršininko administracija (77,4 tūkst. Lt, 40%). 
8. Daugiausiai išlaidų transportui be pavaldžių įstaigų per 1 ketvirtį turėjo Nacionalinė mokėjimo agentūra (258,9 tūkst. Lt), Valstybinė mokesčių inspekcija (200,9 tūkst. Lt), Generalinė prokuratūra (199 tūkst. Lt), Vadovybės apsaugos departamentas (122,1 tūkst. Lt), Vilniaus universitetas (88,7 tūkst. Lt), Vilniaus Gedimino technikos universitetas (87,1 tūkst. Lt), Lietuvos automobilių kelių direkcija (77,1 tūkst. Lt), Ministro Pirmininko tarnyba (72 tūkst. Lt), Žemės ūkio ministerija (66,6 tūkst. Lt), Valstybės kontrolė (63 tūkst. Lt).
9. Didesnę dalį transporto išlaidų 1 ketvirtyje ES paramos lėšomis apmokėjo (be pavaldžių įstaigų) Lietuvių literatūros ir tautosakos institutas (0,5 tūkst. Lt, 100 %), Aplinkos ministerijos Aplinkos projektų valdymo agentūra (28,1 tūkst. Lt iš 30,3 tūkst. Lt, 93%), Transporto investicijų direkcija (1 tūkst. Lt iš 1,1 tūkst. Lt, 91%), Alytaus apskrities viršininko administracija (23 tūkst. Lt iš 38 tūkst. Lt, 61%), Nacionalinė mokėjimo agentūra (145,8 tūkst. Lt iš 258,9 tūkst. Lt, 56%) Žemės ūkio ministerija (33,7 tūkst. Lt iš 66,6 tūkst. Lt, 51%). 
10. Ministerijos be pavaldžių institucijų (ir be URM duomenų) 2010 metais transporto išlaidoms planuoja panaudoti 1,9 mln. Lt. Palyginimui 2009 metams ministerijos transporto išlaidoms planavo panaudoti 6,4 mln. Lt (iš jų: URM – 3 mln. Lt, likusios – 3,4 mln. Lt), o per 2009 metų 9 mėnesius panaudojo 4,2 mln. Lt (iš jų: URM – 2,2 mln. Lt, likusios – 2 mln. Lt), t.y. 65 % suplanuotų asignavimų. Per 2010 m. I ketvirtį ministerijos be pavaldžių įstaigų išleido 318 tūkst. Lt.
11. Pažymėtina, kad labiausiai išlaidų transportui 2010 metų planas pasikeitė (lyginant planuotas išlaidas transportui 2009 m. pabaigoje ir 2010 metais, patvirtinus biudžeto asignavimus) Švietimo ir mokslo ministerija 2009 m. deklaravo 105 tūkst. Lt planą 2010 metams, 2010 m. nurodo planuojanti 192 tūkst. Lt, Socialinės apsaugos ir darbo ministerijoje – 2009 m. pabaigoje planuota 2010 metams transportui išleisti 140 tūkst. Lt, 2010 m. liko tik 60 tūkst. Lt, Žemės ūkio ministerija 2009 m. pateikė 2010 m. planą 524 tūkst. Lt, 2010 m. planas pakoreguotas – 400 tūkst. Lt.
4. IŠLAIDOS KVALIFIKACIJOS KĖLIMUI
1. 2010 metais asignavimų valdytojai kvalifikacijos kėlimo išlaidoms planuoja skirti iš viso 15,5 mln. Lt, iš kurių 8,6 mln. Lt (56 %) sudaro ES paramos lėšos. 

2. Daugiausiai išlaidų kvalifikacijos kėlimui 2010 metams planuoja (kartu su pavaldžiomis įstaigomis, jei jų turi) Valstybės sienos apsaugos tarnyba (2244,3 tūkst. Lt, iš jų 2194,6 tūkst. Lt ES paramos lėšos), Kultūros ministerija (1176,5 tūkst. Lt, iš jų 1010 tūkst. Lt ES paramos lėšos), Krašto apsaugos ministerija (1105,7 tūkst. Lt), Vilniaus pedagoginis universitetas (1087,2 tūkst. lt, iš jų 1057,2 tūkst. Lt ES paramos lėšos), Nacionalinė mokėjimo agentūra (981 tūkst. Lt, iš jų 650 tūkst. Lt ES paramos lėšos), Vadovybės apsaugos departamentas (884,8 tūkst. Lt, iš jų 874,8 tūkst. Lt ES paramos lėšos), Sveikatos apsaugos ministerija (810,4 tūkst. Lt, iš jų 126 tūkst. Lt ES paramos lėšos), Finansų ministerija (776,3 tūkst. Lt, iš jų 611,3 tūkst. Lt ES paramos lėšos), Žemės ūkio ministerija (682,3 tūkst. Lt, iš jų 623,1 tūkst. Lt ES paramos lėšos), Susisiekimo ministerija (475 tūkst. Lt, iš jų 140 tūkst. Lt ES paramos lėšos), Vidaus reikalų ministerija (407,9 tūkst. Lt, iš jų 280,9 tūkst. Lt ES paramos lėšos).
3. 40 asignavimų valdytojų 2010 metais iš viso neplanuoja naudoti valstybės biudžeto asignavimų kvalifikacijos kėlimo išlaidoms. Iki 100 tūkst. Lt kvalifikacijos kėlimui planuoja išleisti 134 asignavimų valdytojai.

4. ES paramos lėšas (8,6 mln. Lt) kvalifikacijos kėlimui planuoja naudoti 20 asignavimų valdytojų. 
5. Lyginant institucijų be pavaldžių įstaigų planus kvalifikacijos kėlimo išlaidoms, daugiausiai 2010 m. planuoja išleisti Vilniaus pedagoginis universitetas (1087,2 tūkst. Lt, iš jų 1057,2 tūkst. Lt ES paramos lėšos), Nacionalinė mokėjimo agentūra (981 tūkst. Lt, iš jų 650 tūkst. Lt ES paramos lėšos), Vadovybės apsaugos departamentas (884,8 tūkst. Lt, iš jų 874,8 tūkst. Lt ES paramos lėšos), Finansų ministerija (774,3 tūkst. Lt, iš jų 611,3 tūkst. Lt ES paramos lėšos), Žemės ūkio ministerija (579,1 tūkst. Lt, iš jų 564,1 tūkst. Lt ES paramos lėšos), Susisiekimo ministerija (340 tūkst. Lt, iš jų 140 tūkst. Lt ES paramos lėšos), Socialinės apsaugos ir darbo ministerija (262,7 tūkst. Lt, iš jų 222,7 tūkst. Lt ES paramos lėšos), Kauno technologijos universitetas (243 tūkst. Lt), Valstybinė ligonių kasa (230 tūkst. Lt), Ryšių reguliavimo tarnyba (230 tūkst. Lt).
6. ES paramos lėšas kvalifikacijos kėlimo išlaidoms apmokėti 2010 metais planuoja naudoti (be pavaldžių įstaigų) Vilniaus pedagoginis universitetas (1057,2 tūkst. Lt iš 1087,2 tūkst. Lt, 97 %), Vadovybės apsaugos departamentas (874,8 tūkst. Lt  iš 884,8 tūkst. Lt, 99 %), Nacionalinė mokėjimo agentūra (650 tūkst. Lt iš 981 tūkst. Lt, 66 %), Finansų ministerija (611.3 tūkst. Lt iš 774.3 tūkst. Lt, 79 %), Žemės ūkio ministerija (564,1 tūkst. Lt iš 579,1 tūkst. Lt, 97 %), Socialinės apsaugos ir darbo ministerija (222,7 tūkst. Lt iš 262,7 tūkst. Lt, 85 %), Aplinkos ministerijos Aplinkos projektų valdymo agentūra (200 tūkst. Lt iš 220 tūkst. Lt, 91 %), Vidaus reikalų ministerija (180 tūkst. Lt iš 221,5 tūkst. Lt, 81 %), Aplinkos ministerija (162 tūkst. Lt iš 192 tūkst. Lt, 84 %), Susisiekimo ministerija (140 tūkst. Lt iš 340 tūkst. Lt, 41 %), Sveikatos apsaugos ministerija (126 tūkst. Lt iš 226 tūkst. Lt, 56 %), Transporto investicijų direkcija (125 tūkst. Lt iš 132 tūkst. Lt, 95 %), Švietimo ir mokslo ministerija (103 tūkst. Lt iš 153 tūkst. Lt, 67 %), Valstybės kontrolė (89 tūkst. Lt iš 93 tūkst., 96 %), Statistikos departamentas (70 tūkst. Lt iš 100 tūkst. Lt, 70 %), Lietuvos mokslo taryba (39 tūkst. Lt iš 59 tūkst. Lt, 66 %).
7. Per 2010 metų 1 ketvirtį daugiausiai išlaidų kvalifikacijos kėlimui turėjo (kartu su pavaldžiomis įstaigomis, jeigu jų turi) Nacionalinė mokėjimo agentūra (419,9 tūkst. Lt, iš jų 245,2 tūkst. Lt ES paramos lėšos), Valstybės sienos apsaugos tarnyba (284 tūkst. Lt, iš jų 281 tūkst. Lt ES paramos lėšos), Krašto apsaugos ministerija (88,9 tūkst. Lt), Vidaus reikalų ministerija (75,9 tūkst. Lt, iš jų 71 tūkst. Lt ES paramos lėšos), Susisiekimo ministerija (50 tūkst. Lt, iš jų 22 tūkst. Lt ES paramos lėšos), Kultūros ministerija (48,3 tūkst. Lt, iš jų 42 tūkst. Lt ES paramos lėšos), Sveikatos apsaugos ministerija (37,6 tūkst. Lt, iš jų 24,2 tūkst. Lt ES paramos lėšos), Aplinkos ministerijos Aplinkos projektų valdymo agentūra (37,3 tūkst. Lt, iš jų 37,1 tūkst. Lt ES paramos lėšos), Kauno technologijos universitetas (37,7 tūkst. Lt), Aplinkos ministerija (32.9 tūkst. Lt), Valstybinė mokesčių inspekcija (25,8 tūkst. Lt).  
8. Procentine išraiška daugiausiai nuo 2010 metams suplanuotų lėšų kvalifikacijos kėlimo išlaidoms išleido Lietuvių literatūros ir tautosakos institutas (0,2 tūkst. Lt, 100%), Lietuvių kalbos institutas (0,7 tūkst. Lt, 100%), Šiaulių rajono apylinkės teismas (0,2 tūkst. Lt, 100%), Kauno apygardos administracinis teismas (0,2 tūkst. Lt, 100%), Tarptautinės komisijos nacių ir sovietinio okupacinių režimų nusikaltimams Lietuvoje įvertinti sekretoriatas (0,4 tūkst. Lt, 80%), Priešgaisrinės apsaugos ir gelbėjimo departamentas (19 tūkst. Lt,  76%), Nacionalinė sveikatos taryba (0,5 tūkst. Lt, 71%), Biochemijos institutas (1,4 tūkst. Lt, 70%), Lietuvos energetikos institutas (7,9 tūkst. Lt, 66%), Panevėžio apskrities viršininko administracija (7 tūkst. Lt, 64%).
9. Daugiausiai išlaidų kvalifikacijos kėlimui be pavaldžių institucijų per 1 ketvirtį turėjo Nacionalinė mokėjimo agentūra (419,9 tūkst. Lt, iš jų 245,2 tūkst. Lt iš ES paramos lėšų, 58 %), Vidaus reikalų ministerija (71 tūkst. Lt, 100 % ES paramos lėšos), Aplinkos ministerijos Aplinkos projektų valdymo agentūra (37,3 tūkst. Lt, iš jų 37,1 tūkst. Lt ES paramos lėšos, 99 %), Kauno technologijos universitetas (37,3 tūkst. Lt), Susisiekimo ministerija (28,2 tūkst. Lt, iš jų 22,1 tūkst. Lt ES paramos lėšos, 78 %), Aplinkos ministerija (27,8 tūkst. Lt), Sveikatos apsaugos ministerija (26,7 tūkst. Lt, iš jų 24,2 tūkst. Lt ES paramos lėšos, 91 %), Valstybinė mokesčių inspekcija (25,8 tūkst. Lt), Priešgaisrinės apsaugos ir gelbėjimo departamentas (19 tūkst. Lt, 100 % ES paramos lėšos), Vilniaus Gedimino technikos universitetas (18 tūkst. Lt).
10. Didesnę dalį kvalifikacijos kėlimo išlaidų 1 ketvirtyje ES paramos lėšomis apmokėjo (be pavaldžių įstaigų) Finansų ministerija (4 tūkst. Lt, 100 %), Vidaus reikalų ministerija (71 tūkst. Lt, 100 %), Priešgaisrinės apsaugos ir gelbėjimo departamentas (19 tūkst. Lt, 100 %), Lietuvių literatūros ir tautosakos institutas (0,2 tūkst. Lt, 100 %), Aplinkos ministerijos Aplinkos projektų valdymo agentūra (37,1 tūkst. Lt iš 37,3 tūkst. Lt, 99 %), Socialinės apsaugos ir darbo ministerija (9,6 tūkst. Lt iš 10 tūkst. Lt, 96 %), Valstybės kontrolė (13,9 tūkst. Lt iš 15,1 tūkst. Lt, 92 %), Transporto investicijų direkcija (1,1 tūkst. Lt, iš 1,2 tūkst. Lt, 92 %), Sveikatos apsaugos ministerija (24,2 tūkst. Lt iš 26,7 tūkst. Lt, 91 %), Žemės ūkio ministerija (14,1 tūkst. Lt iš 16,3 tūkst. Lt, 87 %), Susisiekimo ministerija (22,1 tūkst. Lt iš 28,2 tūkst. Lt, 78 %), Švietimo ir mokslo ministerija (9,2 tūkst. Lt iš 13,6 tūkst. Lt, 68 %), Nacionalinė mokėjimo agentūra (245,2 tūkst. Lt iš 419,9 tūkst. Lt, 58 %).

11. Ministerijos be pavaldžių įstaigų (ir be URM duomenų) 2010 metais kvalifikacijos kėlimo išlaidoms planuoja panaudoti 3 mln. Lt. Palyginimui 2009 metams ministerijos kvalifikacijos kėlimo išlaidoms planavo panaudoti 3,7 mln. Lt (iš jų: URM – 0,5 mln. Lt, likusios – 3,2 mln. Lt), o per 2009 metų 9 mėnesius panaudojo 0,8 mln. Lt (iš jų: URM – 0,2 mln. Lt, likusios – 0,6 mln. Lt), t.y. 22 % suplanuotų asignavimų. Per 2010 m. 1 ketvirtį ministerijos (be URM), panaudojo 211 tūkst. Lt, t.y. 7 % 2010 metams suplanuotų lėšų.
12. Pažymėtina, kad labiausiai išlaidų kvalifikacijos kėlimui 2010 metų planas pasikeitė (lyginant planuotas išlaidas kvalifikacijos kėlimui 2009 m. pabaigoje ir 2010 metais, patvirtinus biudžeto asignavimus) Krašto apsaugos ministerijoje – 2009 m. pateikiamas planas 2010 metams 5 tūkst. Lt, 2010 m. nurodomas planas 27 tūkst. lt, Socialinės apsaugos ir darbo ministerijoje – 2009 m. pabaigoje planuota 2010 metams kvalifikacijos kėlimui išleisti 50 tūkst. Lt, 2010 m. nurodomas planas – 262,7 tūkst. Lt (iš jų 222,7 tūkst. Lt ES paramos lėšos), Susisiekimo ministerija: 2009 m. – 231 tūkst. Lt, 2010 m. – 340 tūkst. Lt, Žemės ūkio ministerija: 2009 m. pateikė 2010 m. planą 97,6 tūkst. Lt (iš jų 88 tūkst. Lt ES paramos lėšos), 2010 m. planas pakoreguotas – 579 tūkst. Lt (iš jų 564 tūkst. Lt ES paramos lėšos), Teisingumo ministerija: 2009 m. – 100 tūkst. Lt, 2010 m. – 55 tūkst. Lt, Vidaus reikalų ministerija: 2009 m. – 366 tūkst. Lt, 2010 m. – 221 tūkst. Lt.
5. IŠLAIDOS SAMDOMIEMS EKSPERTAMS, KONSULTANTAMS, AUDITO PASLAUGOMS IR PAN. (toliau – konsultavimo išlaidos)
1. 2010 metais asignavimų valdytojai konsultavimo išlaidoms planuoja skirti iš viso 29 mln. Lt, iš kurių 21 mln. Lt (72 %) sudaro ES paramos lėšos. 

2. Daugiausiai išlaidų konsultavimui 2010 metams planuoja (kartu su pavaldžiomis įstaigomis, jei jų turi) Transporto investicijų direkcija (7,4 mln. Lt, 100 % ES paramos lėšos), Finansų ministerija (5,3 mln. Lt, iš jų 5 mln. Lt ES paramos lėšos, 94 %), Žemės ūkio ministerija (5 mln. Lt, iš jų 4,9 mln. Lt ES paramos lėšos, 97 %), Lietuvos mokslo taryba (2 mln. Lt), Nacionalinė mokėjimo agentūra (1,7 mln. Lt, 100 % ES paramos lėšos), Ūkio ministerija (1 mln. Lt), Aplinkos ministerija (749,3 tūkst. Lt, iš jų 100 tūkst. Lt ES paramos lėšos, 13 %), Aplinkos ministerijos Aplinkos projektų valdymo agentūra (648 tūkst. Lt, iš jų 522 tūkst. Lt ES paramos lėšos, 81 %), Energetikos ministerija (588 tūkst. Lt), Valstybinė ligonių kasa (462,5 tūkst. Lt), Ryšių reguliavimo tarnyba (430 tūkst. Lt).
3. 98 asignavimų valdytojai neplanuoja naudoti valstybės biudžeto asignavimų konsultavimo išlaidoms. Iki 100 tūkst. Lt konsultavimui planuoja išleisti 81 asignavimų valdytojas.

4. Lyginant institucijų be pavaldžių įstaigų planus konsultavimo išlaidoms, daugiausiai 2010 m. planuoja išleisti Transporto investicijų direkcija (7,4 mln. Lt, 100 % ES paramos lėšos), Finansų ministerija (5,3 mln. Lt, iš jų 4,9 mln. Lt ES paramos lėšos, 94 %), Žemės ūkio ministerija (4,9 mln. Lt, iš jų 4,8 mln. Lt ES paramos lėšos, 98 %), Lietuvos mokslo taryba (2 mln. Lt), Nacionalinė mokėjimo agentūra (1,7 mln. Lt, 100 % ES paramos lėšos), Ūkio ministerija (992 tūkst. Lt), Aplinkos ministerijos Aplinkos projektų valdymo agentūra (648 tūkst. Lt, iš jų 522 tūkst. Lt ES paramos lėšos, 81 %), Energetikos ministerija (588 tūkst. Lt), Valstybinė ligonių kasa (457,1 tūkst. Lt), Ryšių reguliavimo tarnyba (430 tūkst. Lt), Švietimo ir mokslo ministerija (405 tūkst. Lt, 100 % ES paramos lėšų).
5. ES paramos lėšas konsultavimo išlaidoms apmokėti 2010 metais planuoja naudoti (kartu su pavaldžiomis įstaigomis, jei jų turi) Transporto investicijų direkcija (7,4 mln. Lt, 100 %), Žemės ūkio ministerija (5 mln. Lt iš 5,1 mln. Lt, 97 %), Finansų ministerija (4,9 mln. Lt iš 5,3 mln. Lt, 94 %), Nacionalinė mokėjimo agentūra (1,7 mln. Lt, 100 %), Aplinkos ministerijos Aplinkos projektų valdymo agentūra (522 tūkst. Lt iš 648 tūkst. Lt, 81 %), Švietimo ir mokslo ministerija (405 tūkst. Lt iš 425 tūkst. Lt, 95 %), Lietuvos mokslo taryba (285 tūkst. Lt iš 2 mln. Lt, 14 %), Vilniaus pedagoginis universitetas (262,4 tūkst. Lt, 100 %), Socialinės apsaugos ir darbo ministerija (236,7 tūkst. Lt iš 239,2 tūkst. Lt, 99 %), Sveikatos apsaugos ministerija (120 tūkst. Lt iš 230 tūkst. Lt, 52 %), Aplinkos ministerija (100 tūkst. Lt iš 749,3 tūkst. Lt, 13 %), Kultūros ministerija (53,1 tūkst. Lt iš 254,7 tūkst. Lt, 21 %), Susisiekimo ministerija (40 tūkst. Lt iš 82 tūkst. Lt, 49 %), Alytaus apskrities viršininko administracija (30 tūkst. Lt, 100 %), Kalėjimų departamentas (25,5 tūkst. Lt iš 39,5 tūkst. Lt, 65 %), Valstybinė saugomų teritorijų tarnyba (4 tūkst. Lt, 100 %), Lietuvos agrarinių ir miškų mokslų centras (1,2 tūkst. Lt, 100 %).
6. Per 2010 metų 1 ketvirtį daugiausiai išlaidų konsultavimui turėjo (kartu su pavaldžiomis įstaigomis, jei jų yra) Finansų ministerija (301,7 tūkst. Lt), Žemės ūkio ministerija (86,4 tūkst. Lt), Nacionalinė mokėjimo agentūra (76,8 tūkst. Lt), Aplinkos ministerijos Aplinkos projektų valdymo agentūra (74,7 tūkst. Lt), Valstybinė ligonių kasa (62,1 tūkst. Lt), Aplinkos ministerija (58 tūkst. Lt), Valstybinė lietuvių kalbos komisija (52,4 tūkst. Lt), Vilniaus m. 1 apylinkės teismas (33,6 tūkst. Lt), Kauno technologijos universitetas (31,5 tūkst. Lt), Vilniaus universitetas (31,5 tūkst. Lt), Kultūros ministerija (26,9 tūkst. Lt).
7. Procentine išraiška daugiausiai nuo 2010 metams suplanuotų lėšų konsultavimo išlaidoms išleido (kartu su pavaldžiomis įstaigomis, jei jų turi) Lietuvos agrarinių ir miškų mokslų centras (1,2 tūkst. Lt, 100%), Inovatyvios medicinos centras (10,5 tūkst. Lt, 100%), Krašto apsaugos ministerija (14,1 tūkst. Lt, 85%), Trakų rajono apylinkės teismas (4,9 tūkst. Lt, 84%), Šilutės rajono apylinkės teismas (7,4 tūkst. Lt, 74%), Lazdijų rajono apylinkės teismas (5,8 tūkst. Lt, 73%), Vilniaus m. 1 apylinkės teismas (33,6 tūkst. Lt, 70%), Ignalinos rajono apylinkės teismas (2,5 tūkst. Lt, 63%), Joniškio rajono apylinkės teismas (2,5 tūkst. Lt, 61%), Vilniaus rajono apylinkės teismas (1,6 tūkst. Lt, 53%). 
8. Daugiausiai išlaidų konsultavimui be pavaldžių institucijų per 1 ketvirtį turėjo Finansų ministerija (301,7 tūkst. Lt), Nacionalinė mokėjimo agentūra (76,8 tūkst. Lt, 100 % iš ES paramos lėšų), Žemės ūkio ministerija (74,7 tūkst. Lt, 100 % iš ES paramos lėšų), Aplinkos ministerijos Aplinkos projektų valdymo agentūra (74,7 tūkst. Lt, iš jų 71,9 tūkst. Lt iš ES paramos lėšų, 96 %), Valstybinė ligonių kasa (57,1 tūkst. Lt), Valstybinė lietuvių kalbos komisija (52,4 tūkst. Lt), Vilniaus m. 1 apylinkės teismas (33,6 tūkst. Lt), Kauno technologijos universitetas (31,5 tūkst. Lt), Vilniaus universitetas (31,5 tūkst. Lt), Lietuvos gyventojų genocido ir rezistencijos tyrimo centras (22,5 tūkst. Lt), Klaipėdos miesto apylinkės teismas (20,5 tūkst. Lt), Šiaulių miesto apylinkės teismas (19,1 tūkst. Lt).
9. Didesnę dalį konsultavimo išlaidų 1 ketvirtyje ES paramos lėšomis apmokėjo Transporto investicijų direkcija (12,6 tūkst. Lt, 100%), Nacionalinė mokėjimo agentūra (76,8 tūkst. Lt, 100%), Lietuvos agrarinių ir miškų mokslų centras (1,2 tūkst. Lt, 100%), Alytaus apskrities viršininko administracija (15,9 tūkst. Lt, 100%), Aplinkos ministerijos Aplinkos projektų valdymo agentūra (71,9 tūkst. Lt iš 74,7 tūkst. Lt, 96%), Kultūros ministerija 17,5 tūkst. Lt iš 26,9 tūkst. Lt, 65%).
10. Ministerijos be pavaldžių institucijų (ir be URM duomenų) 2010 metais konsultavimo išlaidoms planuoja panaudoti 13 mln. Lt. Palyginimui 2009 metams ministerijos konsultavimo išlaidoms planavo panaudoti 5,7 mln. Lt (iš jų: URM – 0,2 mln. Lt, likusios – 5,5 mln. Lt), o per 2009 metų 9 mėnesius panaudojo 2,4 mln. Lt (iš jų: URM – 25 tūkst. Lt), t.y. 63 % suplanuotų asignavimų. Per 2010 m. I ketvirtį ministerijos išleido 400 tūkst. Lt, t.y. 3 % suplanuotų lėšų.
11. Pažymėtina, kad labiausiai išlaidų konsultavimui 2010 metų planas pasikeitė (lyginant planuotas išlaidas konsultavimui 2009 m. pabaigoje ir 2010 metais, patvirtinus biudžeto asignavimus) Aplinkos ministerijoje (atitinkamai 83 tūkst. Lt ir 250 tūkst. Lt), Energetikos ministerijoje (400 tūkst. Lt, 588 tūkst. Lt), Kultūros ministerijoje (0 Lt ir 171 tūkst. Lt), Socialinės apsaugos ir darbo ministerijoje (38 tūkst. Lt ir 237 tūkst. Lt (100 % ES paramos lėšos)), Ūkio ministerijoje (88 tūkst. Lt ir 992 tūkst. Lt), Žemės ūkio ministerijoje (2,7 mln. Lt (100 % iš ES paramos) ir 5 mln. Lt (97 % iš ES paramos)), Susisiekimo ministerijoje (655 tūkst. Lt ir 65 tūkst. Lt).
6. IŠLAIDOS KOMANDIRUOTĖMS
1. 2010 metais asignavimų valdytojai komandiruočių išlaidoms planuoja skirti iš viso 41 mln. Lt, iš kurių 5 mln. Lt (13 %) sudaro ES paramos lėšos. 

2. Daugiausiai išlaidų komandiruotėms 2010 metams planuoja (kartu su pavaldžiomis institucijomis, jei jų yra) Krašto apsaugos ministerija (9048,6 tūkst. Lt), Policijos departamentas (2376,5 tūkst. Lt), Finansų ministerija (1850,8 tūkst. Lt), Valstybės sienos apsaugos tarnyba (1774,7 tūkst. Lt), Kūno kultūros ir sporto departamentas (1633,1 tūkst. Lt), Žemės ūkio ministerija (1396,1 tūkst. Lt), Aplinkos ministerija (1340,1 tūkst. Lt), Kauno technologijos universitetas (1324 tūkst. Lt), Seimo kanceliarija (1302,5 tūkst. Lt), Vidaus reikalų ministerija (1260 tūkst. Lt).
3. Iki 100 tūkst. Lt komandiruotėms planuoja išleisti 126 asignavimų valdytojai, o 24 asignavimų valdytojai iš viso neplanuoja naudoti valstybės biudžeto asignavimų komandiruočių išlaidoms.

4. Lyginant institucijų be pavaldžių įstaigų planus komandiruočių išlaidoms, daugiausiai 2010 m. planuoja išleisti Finansų ministerija (1814,3 tūkst. Lt), Kauno technologijos universitetas (1324 tūkst. Lt), Seimo kanceliarija (1302,5 tūkst. Lt), Ūkio ministerija (976,3 tūkst. Lt), Žemės ūkio ministerija (886,9 tūkst. Lt), Vilniaus universitetas (864 tūkst. Lt), Ryšių reguliavimo tarnyba (850 tūkst. Lt), Krašto apsaugos ministerija (828,9 tūkst. Lt), Aplinkos ministerija (803,4 tūkst. Lt), Vilniaus Gedimino technikos universitetas (785 tūkst. Lt), Energetikos ministerija (725,7 tūkst. Lt), Susisiekimo ministerija (680,7 tūkst. Lt).
5. ES paramos lėšas komandiruočių išlaidoms apmokėti 2010 metais planuoja naudoti Valstybės sienos apsaugos tarnyba (1461 tūkst. Lt iš 1775 tūkst. Lt, 82 %), Finansų ministerija (1058,3 tūkst. Lt iš 1850,8 tūkst. Lt, 57 %), Žemės ūkio ministerija (598 tūkst. Lt iš 1396 tūkst. Lt, 43 %), Vidaus reikalų ministerija (573 tūkst. Lt iš 1260 tūkst. Lt, 45 %), Nacionalinė mokėjimo agentūra (340 tūkst. Lt iš 640 tūkst. Lt, 53 %), Socialinės apsaugos ir darbo ministerija (283 tūkst. Lt iš 665 tūkst. Lt, 43 %), Aplinkos ministerija (246 tūkst. Lt iš 1340 tūkst. Lt, 18 %), Susisiekimo ministerija (140 tūkst. Lt iš 1006 tūkst. Lt, 14 %), Aplinkos ministerijos Aplinkos projektų valdymo agentūra (100 tūkst. Lt iš 113 tūkst. Lt, 88 %), Švietimo ir mokslo ministerija (90 tūkst. Lt iš 325 tūkst. Lt, 28 %), Valstybės kontrolė (80 tūkst. Lt iš 175,5 tūkst. Lt, 46 %), Vilniaus pedagoginis universitetas (66 tūkst. Lt iš 206 tūkst. Lt, 32 %), Transporto investicijų direkcija (50 tūkst. Lt iš 71 tūkst. Lt, 71 %), Alytaus apskrities viršininko administracija (31 tūkst. Lt, 100 %), Valstybinė saugomų teritorijų tarnyba (31 tūkst. Lt iš 62 tūkst. Lt, 50 %), Ūkio ministerija (30 tūkst. Lt iš 1236 tūkst. Lt, 2 %).
6. Per 2010 metų 1 ketvirtį daugiausiai išlaidų komandiruotėms turėjo (kartu su pavaldžiomis įstaigomis, jei jų yra) Krašto apsaugos ministerija (1467 tūkst. Lt), Policijos departamentas (539 tūkst. Lt), Kūno kultūros ir sporto departamentas (380 tūkst. Lt), Aplinkos ministerija (270 tūkst. Lt), Kauno technologijos universitetas (236 tūkst. Lt), Finansų ministerija (226 tūkst. Lt), Žemės ūkio ministerija (223 tūkst. Lt), Vidaus reikalų ministerija (215 tūkst. Lt), Vilniaus universitetas (205 tūkst. Lt), Ūkio ministerija (201 tūkst. Lt), Valstybės sienos apsaugos tarnyba (200 tūkst. Lt).
7. Procentine išraiška daugiausiai nuo 2010 metams suplanuotų lėšų komandiruočių išlaidoms išleido Lietuvos energetikos institutas (185 tūkst. Lt, 100%), Ukmergės rajono apylinkės teismas (0,5 tūkst. Lt, 100%), Vilniaus rajono apylinkės teismas (0,9 tūkst. Lt, 100%), Kauno apygardos administracinis teismas (0,4 tūkst. Lt, 100%), Socialinių tyrimų institutas (11,3 tūkst. Lt, 84%), Klaipėdos apygardos teismas (3,4 tūkst. Lt, 83%), Trakų rajono apylinkės teismas (0,6 tūkst. Lt, 67%), Alytaus apskrities Lietuvos agrarinių ir miškų mokslų centras (27,3 tūkst. Lt, 63%),viršininko administracija (20 tūkst. Lt, 65%), Finansinių nusikaltimų tyrimo tarnyba (6,2 tūkst. Lt, 62%), Prienų rajono apylinkės teismas (0,3 tūkst. Lt, 60%). 

8. Daugiausiai išlaidų komandiruotėms be pavaldžių institucijų per 1 ketvirtį turėjo Kauno technologijos universitetas (236 tūkst. Lt), Finansų ministerija (213 tūkst. Lt), Vilniaus universitetas (205 tūkst. Lt), Krašto apsaugos ministerija (201 tūkst. Lt), Seimo kanceliarija (193 tūkst. Lt), Aplinkos ministerija (192 tūkst. Lt), Lietuvos energetikos institutas (185 tūkst. Lt), Žemės ūkio ministerija (173 tūkst. Lt), Ūkio ministerija (167 tūkst. Lt), Vilniaus Gedimino technikos universitetas (145 tūkst. Lt), Ryšių reguliavimo tarnyba (142 tūkst. Lt), Nacionalinė mokėjimų agentūra (131 tūkst. Lt).
9. Didesnę dalį komandiruočių išlaidų 1 ketvirtyje ES paramos lėšomis apmokėjo Alytaus apskrities viršininko administracija (20 tūkst. Lt, 100%), Aplinkos ministerijos Aplinkos projektų valdymo agentūra (26 tūkst. Lt, 93%), Valstybės sienos apsaugos tarnyba (147 tūkst. Lt, 73%), Nacionalinė mokėjimo agentūra (68 tūkst. Lt, 52%).

10. Ministerijos be pavaldžių institucijų (ir be URM duomenų) 2010 metais komandiruočių išlaidoms planuoja panaudoti 9 mln. Lt. Palyginimui 2009 metams ministerijos komandiruočių išlaidoms planavo panaudoti 17 mln. Lt (iš jų: URM – 5,5 mln. Lt), o per 2009 metų 9 mėnesius panaudojo 7,2 mln. Lt (iš jų: URM – 3 mln. Lt), t.y. 43 % suplanuotų asignavimų. Per 2010 m. 1 ketvirtį ministerijos (be URM) panaudojo 1,5 mln. Lt, t.y. 16 % metinio plano. 
11. Pažymėtina, kad labiausiai išlaidų komandiruotėms 2010 metų planas pasikeitė (lyginant planuotas išlaidas komandiruotėms 2009 m. pabaigoje ir 2010 metais, patvirtinus biudžeto asignavimus) Aplinkos ministerijoje (atitinkamai 510 tūkst. Lt ir 803 tūkst. Lt), Krašto apsaugos ministerijoje (502 tūkst. Lt ir 829 tūkst. Lt), Kultūros ministerijoje (70 tūkst. Lt ir 418 tūkst. Lt), Žemės ūkio ministerijoje (491 tūkst. Lt (20 % iš ES paramos) ir 887 tūkst. Lt (52 % iš ES paramos)).

7. INSTITUCIJŲ BE PAVALDŽIŲ ĮSTAIGŲ DARBO UŽMOKESČIO FONDO NAUDOJIMAS
1. Institucijos, per 2010 metų 1 ketvirtį panaudojusios mažiau kaip 20 % darbo užmokesčiui skirtų asignavimų: Vyriausioji rinkimų komisija (19,0 %), Valstybės kontrolė (13,6 %), Finansų ministerija (19 %), Nacionalinis M. K. Čiurlionio dailės muziejus (17,1 %), Transporto investicijų direkcija (18,9 %), Valstybinė ligonių kasa (17,8 %),  Vilniaus pedagoginis universitetas (16,4 %), Valstybinis studijų fondas (19,1 %), Lietuvos mokslo taryba (17,6 %), Skuodo rajono apylinkės teismas (15,8 %).
2. Mažiausias per 1 ketvirtį priskaičiuotos pareiginės algos santykis su visu priskaičiuotu atlyginimu yra Lietuvos nacionaliniame dramos teatre 58,3 %, Mykolo Romerio universitete 58,8 %, Vyriausybinių ryšių centre 62,2 %, Valstybės sienos apsaugos tarnyboje 62,8 %, Valstybinėje ligonių kasoje 63,8 %, Vadovybės apsaugos departamente 64,2 %, Tarptautinės komisijos nacių ir sovietinio okupacinių režimų nusikaltimams Lietuvoje įvertinti sekretoriate 67,4 %, Policijos departamente 67,6 %, Finansinių nusikaltimų tyrimo tarnyboje 67,6 %, Specialiųjų tyrimų tarnyboje 67,9 %.
3. Valstybės tarnautojams priedai mokami: 1) už tarnybos Lietuvos valstybei stažą, 2) už kvalifikacinę klasę arba kvalifikacinę kategoriją, 3) už laipsnį arba tarnybinį rangą, 4) už diplomatinį rangą, 5) pareiginės algos dydžio vienkartinis priedas; darbuotojams, dirbantiems pagal darbo sutartis priedai gali būti skiriami už aukštą kvalifikaciją, skubių, svarbių ar sudėtingų darbų (užduočių) vykdymą; aukščiausiojo profesinio meninio lygio kultūros ir meno darbuotojams gali būti skiriami iki 1,4 atlyginimo dydžio priedai; vadovo pavaduotojams, struktūrinių padalinių vadovams ir jų pavaduotojams iki 0,7 tarnybinio atlyginimo dydžio personaliniai priedai. Didžiausias priskaičiuotų priedų santykis su visu priskaičiuotu atlyginimu 1 ketvirtyje yra Lietuvos nacionaliniame dramos teatre 40,0 %, Vyriausybinių ryšių centre 35,9 %, Priešgaisrinės apsaugos ir gelbėjimo departamente 34,5 %, Mykolo Romerio universitete 33,3 %, Tarptautinės komisijos nacių ir sovietinio okupacinių režimų nusikaltimams Lietuvoje įvertinti sekretoriate 32,6 %, Policijos departamente 30,9 %, Lietuvos nacionaliniame operos ir baleto teatre 30,6 %, Valstybės sienos apsaugos tarnyboje 29,1 %, Specialiųjų tyrimų tarnyboje 28,7 %, Lietuvos automobilių kelių direkcijoje 28,0 %. 
4. Valstybės tarnautojams priemokos mokamos: 1) už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės; 2) už papildomų užduočių atlikimą, kai atliekamos pareigybės aprašyme nenustatytos funkcijos; 3) už darbą kenksmingomis, labai kenksmingomis ir pavojingomis darbo sąlygomis; 4) statutiniams valstybės tarnautojams už darbą, jei jis tiesiogiai susijęs su tarnybinių gyvūnų priežiūra ir parengimu tarnybinėms pareigoms atlikti. Darbuotojams, dirbantiems pagal darbo sutartis priemokos mokamos už laikinai nesančių darbuotojų funkcijų (pareigų) arba rašytiniu darbuotojo sutikimu – papildomų darbų vykdymą (jeigu nesudaroma papildoma darbo sutartis). Didžiausias priemokų santykis su visu priskaičiuotu atlyginimu 1 ketvirtyje yra Kauno technologijos universitete 12,6 %, Kauno medicinos universitete 11,6 %, Valstybinėje saugomų teritorijų tarnyboje 9,7 %, Vytauto Didžiojo universitete 9,7 %, Lietuvos mokslų akademijoje 9,4 %, Lietuvių kalbos institute 8,8 %, Vilniaus Gedimino technikos universitete 8 %, Biotechnologijos institute 7,8 %, Prezidento kanceliarijoje 6,7 %, Klaipėdos universitete 6,3 %, Lietuvos veterinarijos akademijoje 6,2 %. 2010 metų 1 ketvirtyje priemokų nemokėjo 98 institucijos.
5. Apmokėjimas už viršvalandžius, darbą švenčių ir poilsio dienomis daugiau kaip 1 % nuo viso priskaičiuoto darbo užmokesčio sudarė Vadovybės apsaugos departamente 11,2 %, VšĮ Lietuvos radijas ir televizija 3 %, Lietuvos nacionaliniame muziejuje 2,3 %, Inovatyvios medicinos centre 1,8 %, Specialiųjų tyrimų tarnyboje 1,8 %, Lietuvos nacionaliniame dramos teatre 1,7 %, Priešgaisrinės apsaugos ir gelbėjimo departamente 1,3 %, Lietuvos medicinos bibliotekoje 1,1 %. Tačiau pažymėtina tai, kad yra didelė tikimybė, kad institucijos darbuotojams, dirbantiems pagal darbo sutartis, apmokėjimą už darbą švenčių ir poilsio dienomis yra nurodžiusios kaip priemokas, o ne kaip apmokėjimą už viršvalandžius, darbą švenčių ir poilsio dienomis.
6. Valstybės tarnautojams vienkartinės išmokos mokamos už nepriekaištingą tarnybinių pareigų atlikimą. Darbuotojams, dirbantiems pagal darbo sutartis, vienkartinės išmokos skiriamos už labai gerą darbuotojo darbą kalendoriniais metais; darbuotojui atlikus vienkartines ypač svarbias užduotis; įstatymo nustatytų švenčių progomis; darbuotojų gyvenimo ir darbo metų jubiliejinių sukakčių progomis;  darbuotojams išeinant į pensiją. Vienkartinės išmokos daugiau kaip 1 % nuo viso priskaičiuoto darbo užmokesčio sudarė Vilniaus universitete 7 % (1,6 mln. Lt), Vyriausiojoje tarnybinės etikos komisijoje 4,6 % (10 tūkst. Lt), Vertybinių popierių komisijoje 2,7 % (11,3 tūkst. Lt), Aplinkos ministerijos Aplinkos projektų valdymo agentūroje 1,3 % (10,7 tūkst. Lt), Vilniaus pedagoginiame universitete 1,4 % (73,2 tūkst. Lt). Vienkartinių išmokų 1 ketvirtyje nemokėjo 187 institucijos.
7. Vidutinis mėnesinis vieno darbuotojo darbo užmokestis, pagal pateiktus duomenis, 1 ketvirtyje viršijo 4 tūkst. Lt (iki mokesčių) Kėdainių rajono apylinkės teisme (10 tūkst. Lt), Lietuvių literatūros ir tautosakos institute (6 tūkst. Lt), Lietuvos Aukščiausiajame Teisme (5 tūkst. Lt), Fizikos institute (5 tūkst. Lt).
8. INSTITUCIJŲ (BE PAVALDŽIŲ ĮSTAIGŲ) VADOVŲ DARBO UŽMOKESČIO FONDO NAUDOJIMAS
1. Vadovais laikoma: ministerijoje – ministras, viceministrai, ministerijos kancleris, ministerijos vyriausieji patarėjai; kitose įstaigose – įstaigų vadovai ir jų pavaduotojai.

2. Institucijos, per 2010 metų 1 ketvirtį panaudojusios mažiau kaip 20 % vadovų darbo užmokesčiui skirtų asignavimų: Vyriausioji rinkimų komisija 19,0 %, Valstybės kontrolė 17 %, Vertybinių popierių komisija 18%, Valstybinė kainų ir energetikos kontrolės komisija 18%,  Socialinės apsaugos ir darbo ministerija 17%, Kūno kultūros ir sporto departamentas 18%, Valstybinė atominės energetikos saugos inspekcija 12%, Nacionalinis muziejus Lietuvos Didžiosios Kunigaikštystės valdovų rūmai 19%, Priešgaisrinės apsaugos ir gelbėjimo departamentas 13%, Ryšių reguliavimo tarnyba 19%, Gamtos tyrimų centras 18%, Lietuvos istorijos institutas 17%, Lietuvos mokslų akademijos biblioteka 16%, Lietuvos mokslo taryba 15%, Lietuvos vyriausiasis administracinis teismas 12%, Panevėžio miesto apylinkės teismas 13%, Marijampolės rajono apylinkės teismas 16%, Plungės rajono apylinkės teismas 7%, Trakų rajono apylinkės teismas 17%, Varėnos rajono apylinkės teismas 8%.
3. Institucijos, kuriose vadovų pareiginė alga 2010 metų 1 ketvirtyje sudaro mažiau kaip 60 % viso priskaičiuoto darbo užmokesčio: Transporto investicijų direkcija 36%, Mykolo Romerio universitetas 39%, Lietuvos muzikos ir teatro  akademija 44%, Kauno technologijos universitetas 46%, Vilniaus universitetas 50%, Lietuvos nacionalinis dramos teatras 51%, Generalinė prokuratūra 53%, Lietuvos nacionalinis operos ir baleto teatras 54%, Biotechnologijos institutas 54%, Kauno medicinos universitetas 56%, Lietuvos dailės muziejus 58 %, Vilniaus Gedimino technikos universitetas 58%, Koncertinė įstaiga Lietuvos nacionalinė filharmonija 59%, Finansinių nusikaltimų tyrimo tarnyba 59%, Vyriausybinių ryšių centras 59%, Vytauto Didžiojo universitetas 59%. 
4. (Už ką mokami priedai žr. 7 analizės dalyje) Absoliučia išraiška daugiausiai priedų vadovams per 1 ketvirtį išmokėjo Mykolo Romerio universitetas 235,5 tūkst. Lt, Kultūros ministerija 234,8 tūkst. Lt, Lietuvos dailės muziejus 135,0 tūkst. Lt, Valstybinė mokesčių inspekcija 104,2 tūkst. Lt, Vilniaus Gedimino technikos universitetas 64 tūkst. Lt, Vilniaus universitetas 55,6 tūkst. Lt, Kauno technologijos universitetas 49,3  tūkst. Lt, Vytauto Didžiojo universitetas 47,3 tūkst. Lt, Lietuvos nacionalinis operos ir baleto teatras 45,0 tūkst. Lt, Kauno apygardos teismas 44,0 tūkst. Lt, Lietuvos muzikos ir teatro  akademija 40,3 tūkst. Lt, Vilniaus dailės akademija 38,1 tūkst. Lt.
5. (Už ką mokami priedai žr. 7 analizės dalyje) Didžiausią dalį nuo vadovams išmokėto darbo užmokesčio priedams skyrė Lietuvos nacionalinis operos ir baleto teatras 46%, Lietuvos muzikos ir teatro  akademija 45%, Lietuvos nacionalinis dramos teatras 44%, Biotechnologijos institutas 44%, Lietuvos dailės muziejus 42%, Vilniaus Gedimino technikos universitetas 42%, Koncertinė įstaiga Lietuvos nacionalinė filharmonija 41%, Vyriausybinių ryšių centras 41%, Policijos departamentas 39%.
6. 2010 m. 1 ketvirtyje iš valstybės biudžeto lėšų priedų vadovams nemokėjo Kauno apskrities viršininko administracija, Marijampolės apskrities viršininko administracija, Lietuvos Respublikos Konstitucinis Teismas, Lietuvos kūno kultūros akademija, Šiaulių universitetas, Vilniaus universiteto Onkologijos institutas, Lietuvių kalbos institutas, Viešoji įstaiga Spaudos, radijo ir televizijos rėmimo fondas, Viešoji įstaiga Lietuvos nacionalinis radijas ir televizija, Kauno kunigų seminarija, Telšių vyskupo Vincento Borisevičiaus kunigų seminarija, Vilniaus šv. Juozapo kunigų seminarija.
7. 2010 1 ketvirtyje priemokų vadovams nemokėjo 169 institucijos.
8. (Priemokų skyrimo pagrindai aprašyti analizės 7 dalyje) Lyginant vadovų priemokų dalį priskaičiuotame darbo užmokestyje, didžiausias priemokų santykis 1 ketvirtyje yra Lietuvių kalbos institute 32% (20,5 tūkst. Lt), Kauno technologijos universitete 22% (33,3 tūkst. Lt), Puslaidininkių fizikos institute 19% (6,8 tūkst. Lt), Ūkio ministerijoje 16% (21,3 tūkst. Lt), Ministro Pirmininko tarnyboje 16% (10 tūkst. Lt), Finansų ministerijoje 16% (23 tūkst. Lt), Teisingumo ministerijoje 16% (14,2 tūkst. Lt), Gamtos tyrimų centre 15% (6 tūkst. Lt), Žemės ūkio ministerijoje 15% (23,9 tūkst. Lt), Vilniaus universitete 15% (23,3 tūkst. Lt),   Šiaulių universitete 14% (11,2 tūkst. Lt), Lietuvos energetikos institute 13% (7,6 tūkst. Lt).
9. Už viršvalandžius ir darbą švenčių ir poilsio dienomis vadovams 1 ketvirtyje mokėjo Kultūros ministerija 2,3 tūkst. Lt, Lietuvos nacionalinis dramos teatras 1,4 tūkst. Lt. 

10. Vienkartinė 800 Lt išmoka išmokėta Lietuvos muzikos ir teatro  akademijos vadovams.
11. Vidutinis mėnesinis vieno vadovo darbo užmokestis, pagal pateiktus duomenis, 1 ketvirtyje didžiausias buvo Kauno apygardos teisme 32 tūkst. Lt, Fizikos institute 21 tūkst. Lt, Lietuvių literatūros ir tautosakos institute 17 tūkst. Lt, Kauno technologijos universitete 10 tūkst. Lt, Lietuvos muzikos ir teatro  akademijoje 10 tūkst. Lt, Transporto investicijų direkcijoje 10 tūkst. Lt (pastaba: atleidus direktorių, išmokėta kompensacija už 3 mėn. nepanaudotų atostogų), Konstituciniame Teisme 9 tūkst. Lt, Lietuvos apeliaciniame teisme 9 tūkst. Lt, Vilniaus universitete 9 tūkst. Lt, Vilniaus Gedimino technikos universitete 9 tūkst. Lt, Lietuvos vyriausiajame administraciniame teisme 8 tūkst. Lt, Šiaulių apygardos teisme 8 tūkst. Lt, Panevėžio apygardos teisme 8 tūkst. Lt, Šiaulių apygardos administraciniame teisme 8 tūkst. Lt, Panevėžio apygardos administraciniame teisme 8 tūkst. Lt. 
9. INSTITUCIJŲ (BE PAVALDŽIŲ ĮSTAIGŲ) POLITINIO (ASMENINIO) PASITIKĖJIMO VALSTYBĖS TARNAUTOJŲ DARBO UŽMOKESČIO FONDO NAUDOJIMAS
1. Politinio (asmeninio) pasitikėjimo valstybės tarnautojai: ministerijoje – viceministrai, ministro patarėjai ir padėjėjai; Seimo narių padėjėjai-sekretoriai, apskričių viršininkai.

2. Institucijos, kuriose politinio (asmeninio) pasitikėjimo valstybės tarnautojų pareiginė alga sudaro mažiau kaip 70 % viso priskaičiuoto darbo užmokesčio: Ūkio ministerija 62%, Sveikatos apsaugos ministerija 63%, Krašto apsaugos ministerija 64%, Teisingumo ministerija 67%, Aplinkos ministerija 69%. 

3. (Už ką mokami priedai žr. 7 analizės dalyje) Absoliučia išraiška daugiausiai priedų politinio (asmeninio) pasitikėjimo valstybės tarnautojams per 1 ketvirtį išmokėjo Seimo kanceliarija 92,6 tūkst. Lt, Prezidento kanceliarija 23,7 tūkst. Lt, Ministro Pirmininko tarnyba 15 tūkst. Lt, Vidaus reikalų ministerija 8,9 tūkst. Lt, Krašto apsaugos ministerija 8,1 tūkst. Lt, Aplinkos ministerija 6,3 tūkst. Lt, Tauragės apskrities viršininko administracija 5,1 tūkst. Lt, Finansų ministerija 5,0 tūkst. Lt, Socialinės apsaugos ir darbo ministerija 4,3 tūkst. Lt.
4. Priedai sudarė iki 9 % viso priskaičiuoto darbo užmokesčio. Didžiausia priedų dalis, lyginant su visu priskaičiuotu darbo užmokesčiu buvo Vidaus reikalų ministerijoje 9% (8,9 tūkst. Lt), Tauragės apskrities viršininko administracijoje  9% (5,1 tūkst. lt), Šiaulių apskrities viršininko administracijoje 8% (2,2 tūkst. Lt), Krašto apsaugos ministerijoje  7% (8 tūkst. Lt), Telšių apskrities viršininko administracijoje 7% (2 tūkst. Lt), Utenos apskrities viršininko administracijoje 7% (2 tūkst. Lt). 
5. (Priemokų mokėjimo pagrindai aptarti analizės 7 dalyje) Priemokos politinio (asmeninio) pasitikėjimo valstybės tarnautojams sudarė nuo 2% iki 30% viso darbo užmokesčio. Priemokų nemokėjo Seimo kanceliarija, Vidaus reikalų ministerija, apskričių viršininkų administracijos. Prezidento kanceliarija priemokoms skyrė 99,4 tūkst. Lt, jos sudarė 19% politinio asmeninio pasitikėjimo valstybės tarnautojų darbo užmokesčio, Ministro Pirmininko tarnyba atitinkamai 44,0 tūkst. Lt., 15%, Aplinkos ministerija – 36,5 tūkst. Lt, 27%, Ūkio ministerija – 34,4 tūkst. Lt, 30%, Krašto apsaugos ministerija – 34,1 tūkst. Lt, 29%, Žemės ūkio ministerija – 29 tūkst. Lt, 24%, Finansų ministerija – 23,0 tūkst. Lt, 24%, Teisingumo ministerija – 22,6 tūkst. Lt, 29%, Susisiekimo ministerija – 17,5 tūkst. Lt, 19%, Švietimo ir mokslo ministerija – 12,0 tūkst. Lt, 13%, Energetikos ministerija –12,0 tūkst. Lt, 19%, Sveikatos apsaugos ministerija – 10 tūkst. Lt, 9%, Kultūros ministerija – 6,2 tūkst. Lt, 8%, Socialinės apsaugos ir darbo ministerija – 1,7 tūkst. Lt, 2%.
6. Didžiausias vidutinis mėnesinis 1 politinio (asmeninio) pasitikėjimo valstybės tarnautojo darbo užmokestis: Finansų ministerija 6,47 tūkst. Lt, Sveikatos apsaugos ministerija 6,1 tūkst. Lt, Aplinkos ministerija 5,7 tūkst. Lt, Krašto apsaugos ministerija 5,58 tūkst. Lt, Ūkio ministerija 5,43 tūkst. Lt, Ministro Pirmininko tarnyba 5,41 tūkst. Lt, Prezidento kanceliarija 5,2 tūkst. Lt, Energetikos ministerija 5,18 tūkst. Lt, Vidaus reikalų ministerija 4,47 tūkst. Lt, Švietimo ir mokslo ministerija 4,45 tūkst. Lt, Šiaulių apskrities viršininko administracija 4,43 tūkst. Lt.

